Paavo Valakari

Paavo Valakari (s. 28. joulukuuta 1997 Helsinki) on suomalainen jalkapalloilija, pelipaikaltaan maalivahti. Hän on edustanut Veikkausliigassa Seinäjoen Jalkapallokerhoa mutta pelannut enimmäkseen alemmilla sarjatasoilla.

Valakari pelasi SJK:n kakkosjoukkueessa Kerho 07:ssä 26 Kakkosen ottelua vuosina 2013–2015. Vuonna 2016 hän pelasi Kakkosta lainalla Virkiässä neljän ja SalPassa kuuden ottelun verran.

Tammikuussa 2017 Valakari teki kaksivuotisen sopimuksen Veikkausliigassa pelaavan Seinäjoen Jalkapallokerhon kanssa. Hän pelasi ensimmäisen liigaottelunsa 26. elokuuta 2017, kun SJK hävisi kotonaan JJK:lle 0–4.

Valakarilla on kaksi veljeä, Onni ja Toivo. Veljesten isä on entinen jalkapalloilija ja nykyinen jalkapallovalmentaja Simo Valakari (s. 1973).

Valakari näytteli yhdessä veljiensä kanssa Aleksi Mäkelän elokuvassa Kotirauha (2011).

Lähteet 

Suomalaiset jalkapallomaalivahdit
Vuonna 1997 syntyneet
Elävät henkilöt